[ca] En aquest treball volem investigar com la Intel·ligència Artificial pot ajudar a resoldre problemes del món real com ara fer exercici físic, minimitzant el nombre de lesions i millorant la tècnica d'una persona principiant. D'altra banda, aconseguir que la solució obtinguda pugui ser usable per tothom. L'objectiu és desenvolupar un software mitjançant tècniques d'Aprenentatge Automàtic (com ara la Visió per Computador) per detectar la correcta execució d'un exercici físic, com per exemple l'esquat. Realitzarem el procés de crear i entrenar el model (algoritme basat en aprenentatge automàtic que ha après a solucionar un problema específic) perquè aprengui a detectar si un esquat està tècnicament ben fet o no, i en cas de no estar bé, informi dels errors detectats i de com es podria millorar la tècnica. Per poder crear aquest model també crearem un conjunt de dades propi, és a dir, un conjunt d'exemples que serveixen perquè el model aprengui. En el nostre cas, aquest conjunt de dades contindrà vídeos que hauran gravat diverses persones fent esquats correctament i d'altres incorrectament. Per últim, testejarem aquest model amb un conjunt de vídeos no usats per entrenar el model, fins aconseguir un model amb un encert alt en la detecció i que, per tant, sigui una bona solució per al problema que plantegem. També crearem una API REST (Application Program Interface) que englobi la solució obtinguda i tot el preprocessament de les dades necessari amb l'objectiu de poder comunicar-nos amb el model i fer-lo accessible per qualsevol aplicació que es connecti a l'API. Finalment, dissenyarem i implementarem una petita aplicació web/mòbil que es connecti a l'API i processi la resposta obtinguda per mostrar-la a l'usuari de manera entenedora. Fent-ho llegible, aconseguim que l'usuari pugui fer ús dels serveis que ofereix el nostre sistema d'intel·ligència artificial. L'aplicació està pensada per ser accessible des de qualsevol dispositiu (escriptori o mòbil). En aquesta memòria detallem tot el procés que hem dut a terme i com hem dissenyat, implementat i testejat tots els components del servei.

[en] In this project, we want to investigate how Artificial Intelligence can help solve real-world problems, such as minimising the number of injuries and improving the technique of a beginner, and how this solution can be used by everyone. The aim is to develop software with Machine Learning techniques (such as Computer Vision) to detect the correct execution of physical exercises such as squat. We will carry out the process of creating and training a model (an algorithm based on automatic learning that has learned to solve a specific problem) to detect whether a squat is well done or not, and if not, the different kinds of errors. In order to create this model we also create a dataset, which is a set of examples that serve to help the model learn and which contains recorded videos of people doing correct and incorrect squats. Finally, we will test this model with other videos to find a model that has a high accuracy and therefore is a good solution. We will also create a REST API (Application Program Interface) that contains the obtained solution and all the necessary data preprocessing in order to be able to communicate with the model and make it accessible to any application that connects to the API. In the end, we will design and implement a small web/mobile application that connects to the API and process the response obtained to show it to the user in an understandable way. By making it human readable, we get the user to use the services offered by our artificial intelligence system. The application is designed to be accessible from any device (computer or mobile). This report details the whole process we have carried out and how we have designed, implemented and tested all the components of the service